Procedura poate varia în funcție de marca și modelul automobilului. Aceasta depinde, în mare parte, de modul în care sunt aranjate componentele sub capotă. De exemplu, la unele automobile, unitatea poate fi accesată după deschiderea capotei, în timp ce la altele - doar de sub un automobil ridicat. De regulă, procesul de înlocuire include următorii pași:
Deconectați terminalul negativ de la baterie.
Scoateți componentele, care blochează accesul la alternator.
Scoateți cureaua de transmisie.
Faceți o poză sau marcați firele, pentru a evita erorile la reasamblare, iar apoi - deconectați-le.
Deșurubați toate elementele de fixare și scoateți unitatea.
Instalați piesa nouă.
Examinați vizual cureaua și fuliile; înlocuiți-le, dacă este cazul.
Conectați toate contactele și reinstalați toate componentele înlăturate.
Repararea alternatorului constă în înlocuirea periilor și inelelor de contact, rulmenților, ambreiajului volantei și podului de diode. Dacă aveți experiență în efectuarea unei astfel de reparații, o puteți face și de sine stătător. În caz contrar, este mai bine să apelați la ajutorul unui electrician, de la un atelier de servicii auto.